CELEX: 62020TN0525
Language: bg
Date: 2020-08-14 00:00:00
Title: Дело T-525/20: Жалба, подадена на 14 август 2020 г. — ITD и Danske Fragtmænd/Комисия

16.11.2020   
            
            
               BG
            
            
               Официален вестник на Европейския съюз
            
            
               C 390/38
            
         
      Жалба, подадена на 14 август 2020 г. — ITD и Danske Fragtmænd/Комисия
      (Дело T-525/20)
      (2020/C 390/55)
      Език на производството: английски
      
         Страни
      
      
         Жалбоподатели: ITD, Brancheorganisation for den danske vejgodstransport (Падборг, Дания) и Danske Fragtmænd A/S (Обихой, Дания) (представител: L. Sandberg-Mørch, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение C(2020) 3006 окончателен на Европейската комисия от 12 май 2020 г. по дело за държавна помощ SA. 52489 (2018/FC) — Дания, и дело за държавна помощ SA. 52658 (2018/FC) — Швеция (твърдяна държавна помощ за PostNord Logistics),
               
            
                  —
               
               
                  да осъди Комисията да заплати съдебните разноски на жалбоподателите.
               
            
         Основания и основни доводи
      
      Жалбоподателите излагат едно-единствено твърдение в подкрепа на жалбата, а именно че Комисията не е изпълнила задължението си да започне официална процедура по разследване.
      
                  —
               
               
                  Жалбоподателите сочат доказателства за наличието на сериозни затруднения, свързани с продължителността и обстоятелствата, съпътстващи предварителната процедура по разследване.
               
            
                  —
               
               
                  Жалбоподателите сочат също недостатъчен и непълен анализ на ответника относно възможността да се вмени отговорност за вноската в капитала, и по-конкретно:
                  
                              —
                           
                           
                              недостатъчен и непълен анализ, тъй като Комисията не е ползвала точни, надеждни и последователни данни,
                           
                        
                              —
                           
                           
                              сериозни затруднения, видни от допуснатата от Комисията грешка с констатацията, че решението за предоставяне на вноската в капитала е било прието от PostNord Group AB, а не от PostNord AB,
                           
                        
                              —
                           
                           
                              сериозни затруднения, видни от допуснатата от Комисията грешка с констатацията, че решението на съвета на директорите на PostNord AB за предоставяне на вноската в капитала не може да се вмени в отговорност на датската и шведската държава.
                           
                        
            
                  —
               
               
                  Накрая, жалбоподателите сочат недостатъчен и непълен анализ на кръстосаното субсидиране на разходите на PostNord Logistics от Post Danmark A/S.